Fodboldklubben Hobro IK har skrevet enetårig deltidsaftale med den 19-årige Onur Albayrak. Den talentfulde unge spiller står noteret for seks kampe for de danske ungdomslandshold. I den seneste tid har Hobro IK haft den unge offensivspiller Onur Albayrak til prøvetræning. Her har han gjort det så godt, at cheftræner Ove Pedersen har ønsket at tilknytte spilleren permanent, hvorfor der nu er indgået en etårig deltidsaftale med Onur Albayrak. Den 19-årige spiller gør sig primært på kanten, men kan også dække andre offensive positioner. Onur har leveret et godt indtryk gennem sin prøvetræning. Vi har tilbudt ham en kontrakt, da han har nogle kvaliteter vi efterspørger lige nu. Han har gå-på-mod og er dygtig til at udfordre i en-mod-en situationer. Selvom Onurs primære kvaliteter er i offensiven, så er han også dygtig til at hjælpe sine holdkammerater med de defensive pligter, siger sportschef Jens Hammer Sørensen i en pressemeddelslse. Onur Albayrak, som har tyrkiske forældre, er født og opvokset i Randers. Han startede sin fodboldkarriere i Randers KFUM og tog sidenhen til Randers Freja. Her spillede han indtil 2015, hvorefter han skiftede til Hornbæk SF. Han har dog senest spillet i den århusianske klub Vatanspor. Onur Albayraks prøvetræning kom i stand via assistenttræner Michael Kryger. De to kender således hinanden gennem deres fælles fortid i Randers Freja, hvor Michael Kryger var træner for Onur Albayrak i U-regi. Her spillede Onur Albayrak i øvrigt på hold med Mikkel Mejlstrup Pedersen, som Hobro IK skrev kontrakt med for to uger siden. Jeg er sindssyg glad for at have skrevet kontrakt med Hobro IK, hvor jeg har følt mig virkelig godt tilpas i den seneste tid. Jeg er blevet taget rigtig godt imod af alle i og omkring klubben. Nu er jeg jo stadig en ung spiller, så det gælder om, at jeg skal suge til mig og lære af de rutinerede spillere i truppen. Derudover vil jeg selvfølgelig gøre hvad jeg kan for at få så meget spilletid som muligt, siger Onur Albayrak i en pressemeddelslse. Den talentfulde spiller fik sin officielle debut for det danske U17-landshold i en kamp mod Island i 2012. Sidenhen er det blevet til yderligere tre optrædener på U17-landsholdet samt to kampe på U18-landsholdet.

Referat:
Hobro IK har skrevet kontrakt med offensivspilleren Onur Albayrak fra Randers.